CELEX: 62022CN0048
Language: da
Date: 2022-01-20 00:00:00
Title: Sag C-48/22 P: Appel iværksat den 20. januar 2022 af Google LLC og Alphabet, Inc. til prøvelse af dom afsagt af Retten (Niende Udvidede Afdeling) den 10. november 2021 i sag T-612/17, Google og Alphabet mod Kommissionen

10.5.2022   
            
            
               DA
            
            
               Den Europæiske Unions Tidende
            
            
               C 191/10
            
         
      Appel iværksat den 20. januar 2022 af Google LLC og Alphabet, Inc. til prøvelse af dom afsagt af Retten (Niende Udvidede Afdeling) den 10. november 2021 i sag T-612/17, Google og Alphabet mod Kommissionen
      (Sag C-48/22 P)
      (2022/C 191/14)
      Processprog: engelsk
      
         Parter
      
      
         Appellanter: Google LLC og Alphabet, Inc. (ved Rechtsanwalt T. Graf, advocaat R. Snelders, avocat C. Thomas, avocate A. Bray, M. Pickford, QC, og barristers D. Gregory og H. Mostyn)
      
         De andre parter i appelsagen: Computer & Communications Industry Association, Europa-Kommissionen, Forbundsrepublikken Tyskland, EFTA-Tilsynsmyndigheden, Bureau européen des unions de consommateurs (BEUC), Infederation Ltd, Kelkoo, Verband Deutscher Zeitschriftenverleger eV, Visual Meta GmbH, BDZV — Bundesverband Digitalpublisher und Zeitungsverleger eV, tidligere Bundesverband Deutscher Zeitungsverleger eV, og Twenga
      
         Appellanterne har nedlagt følgende påstande
      
      
                  —
               
               
                  Den appellerede dom ophæves.
               
            
                  —
               
               
                  Afgørelsen (1) annulleres, eller, subsidiært, hjemvises sagen til Retten.
               
            
                  —
               
               
                  Kommissionen tilpligtes at betale appellanternes omkostninger i forbindelse med appellen og sagen for Retten.
               
            
         Anbringender og væsentligste argumenter
      
      Til støtte for appellen har appellanten fremsat fire anbringender.
      Det første anbringende om, at Retten begik en fejl ved at tiltræde afgørelsen, selv om denne afgørelse ikke var tilstrækkeligt begrundet med hensyn til pligten til at give adgang til sammenligningstjenester.
      
                  —
               
               
                  Retten afveg uberettiget fra afgørelsen ved at fastslå, at leveringspligten var opfyldt.
               
            
                  —
               
               
                  Retten begik en fejl ved at fastslå, at leveringspligten ikke fandt anvendelse.
               
            Det andet anbringende om, at Retten med urette tiltrådte afgørelsen, selv om denne afgørelse ikke havde identificeret den adfærd, der afveg fra konkurrence på ydelser.
      
                  —
               
               
                  Retten fastslog med urette, at forhold, der vedrørte de sandsynlige virkninger af Googles adfærd, kunne afgøre, om Google konkurrerede på ydelser.
               
            
                  —
               
               
                  Retten foretog en uberettiget omskrivning af afgørelsen, idet den anførte en yderligere begrundelse for, at Googles adfærd angiveligt afveg fra konkurrence på ydelser.
               
            
                  —
               
               
                  Rettens yderligere begrundelse for, at Google ikke konkurrerede på ydelser, er retlig ugyldig.
               
            Det tredje anbringende om, at Retten foretog en urigtig bedømmelse af årsagsforbindelsen mellem det angivelige misbrug og de sandsynlige virkninger.
      
                  —
               
               
                  Retten begik en fejl ved at fastslå, at det påhvilede Google og ikke Kommissionen at gennemføre en kontrafaktisk analyse.
               
            
                  —
               
               
                  Retten begik en fejl ved at fastslå, at det kontrafaktiske scenario til misbrug, som består i en kombination af to lovlige former for praksis, kræver, at begge former for praksis fjernes.
               
            
                  —
               
               
                  Rettens fremgangsmåde behæftede dens vurdering af såvel virkningerne som af den objektive begrundelse med fejl.
               
            Det fjerde anbringende om, at Retten begik en fejl ved at fastslå, at Kommissionen ikke var forpligtet til at undersøge, om adfærden kunne afskærme lige så effektive konkurrenter.
      
         (1)  Kommissionens afgørelse C(2017) 4444 final af 27.6.2017 om en procedure i henhold til artikel 102 TEUF og EØS-aftalens artikel 54 (sag AT.39740 — Google Search (Shopping)).